[{"text_idx": "#000004", "text": "Fel rhan o\u2019i rhaglen Camu Fyny roedd Hanna yn gweithio ar y gyfres ddrama Keeping Faith/Un Bore Mercher i S4C a\u2019r BBC. Roedd hi\u2019n gweithio dan adain hynod o brofiadol y Cynllunydd Colur a gwallt Claire Prichard-Jones, ac o fewn y dyddiau cyntaf roedd hi\u2019n datblygu nifer o sgiliau newydd gan gynnwys sut i dorri lawr sgriptiau a chymeriadau yn ogystal ag ennill mwy o hyder yn ei rol newydd."}, {"text_idx": "#000006", "text": "Mae pob dydd yn wahanol \u2013 ac mae hyn yn cadw popeth yn ddiddorol. Weithiau dwi angen bod ar set yn edrych ar ol y prif gast ac weithiau yr artisiaid cynorthwyol; ar ddyddiau eraill dwi angen paratoi a phlanio y dyddiau sydd i ddod, gan wneud pethau fel setio wigiau, llenwi mowldiau prosthetig, edrych ar ol stoc ac yn y blaen."}, {"text_idx": "#000007", "text": "Mae \u2018camu fyny\u2019 o hyfforddai i swyddi cynorthwyol wedi bod yn hanfodol imi. Dwi\u2019n hynod o ddiolchgar mod i nawr yn medru cael y profiad o weithio ar 6 mis o ddrama BBC/S4C o\u2019r dechrau i\u2019r diwedd, gan ddatblygu fy sgiliau a bod yn fwy cymwys yn fy rol newydd \u2013 dwi\u2019n edrych ymlaen at y cyfleoedd nesa."}, {"text_idx": "#000009", "text": "Penderfynodd Nicola ei bod yn bryd symud cartref i Gymru ac roedd yn edrych ar sut y gallai ddechrau gweithio mewn gwisgoedd yn y byd teledu. Diolch i\u2019r cynllun \u2018Camu Fyny\u2019, cafodd Nicola gyfle i gysgodi\u2019r Adran Wisgoedd ar Casualty, dyma beth oedd ganddi i\u2019w ddweud:"}, {"text_idx": "#000010", "text": "Beth mae eich gwaith o ddydd i ddydd yn ei cynnwys?"}, {"text_idx": "#000011", "text": "Mae fy ngwaith o ddydd i ddydd yn cynnwys dechrau cynnar gwallgof! Fy nghyfrifoldeb i yw sicrhau bod unrhyw ddillad yn barod ar gyfer y diwrnod i ddod a bod popeth wedi\u2019i sychu, ei stemio ac yn barod i fynd. Yna byddwn yn eistedd i lawr gyda\u2019n gilydd a thrafod y diwrnod, fel hyn gallwn nodi unrhyw newidiadau gwisgoedd. Unwaith y bydd yr actorion yn dechrau cyrraedd, byddan nhw\u2019n gwisgo\u2019u hunain a chyn iddyn nhw fynd ar set, byddwn ni\u2019n sicrhau bod pob actor yn edrych y ffordd rydyn ni eisiau / angen iddyn nhw edrych ar gyfer y ffilmio. Rwyf wedi cael rhyddid i fynd ymlaen yn benodol a chyfeirio at y gronfa ddata dilyniant sydd wedi bod yn ddiddorol iawn. Ar ddiwedd y dydd, rydyn ni\u2019n sicrhau bod yr holl wisgoedd yn cael eu rhoi yn o\u0302l yn eu lle ac yn barod ar gyfer y diwrnod nesaf o ffilmio. Weithiau, efallai, bydd yn rhaid i mi fynd i\u2019r siopau gwisgoedd os oes angen unrhyw beth Newydd arnom."}, {"text_idx": "#000013", "text": "Rwyf wedi gweithio yn y theatr ers pymtheng mlynedd. Am yr un ar ddeg mlynedd diwethaf, rydw i wedi bod yn gweithio fel Pennaeth Gwisgoedd yn y Donmar Warehouse. O ran profiad ar setiau teledu a ffilm, doedd gen i ddim."}, {"text_idx": "#000014", "text": "Pa mor wahanol ydy gweithio ar set deledu o\u2019i gymharu a\u0302 gweithio ym myd y theatr?"}, {"text_idx": "#000015", "text": "Mor wahanol! Yn y theatr, dim ond dau ohonom oedd yn gweithio yn yr adran gyfan ac roeddem yn gyfrifol am wisgoedd, gwallt a cholur. Wrth gwrs, ar set, rwy\u2019n dal i roi gwisgoedd ar actorion, gan sicrhau eu bod yn gweddu ac ati. Hefyd, mae theatr yn cael ei yrru gan fympwy\u2019- rydych chi\u2019n gweithio\u2019n gyflym iawn ac mae\u2019r adrenalin yn gryf. Mae amser i stopio ar set \u2013 os yw actor ymlaen ar y llwyfan ac mae problem gyda\u2019r wisg, mae\u2019n rhaid iddyn nhw barhau \u2013 does dim amser i stopio. Ond gallwch faddau i lawer mwy yn y theatr hefyd. Rwyf wedi dysgu, gyda ffilmio, bod angen i wisgoedd fod yn benodol iawn i gyd-fynd a\u0302\u2019r set ac actorion eraill \u2013 er enghraifft, mae\u2019r lliwiau y mae actor yn eu gwisgo ar set yn bwysig iawn."}, {"text_idx": "#000016", "text": "Sut ydych chi\u2019n gobeithio y bydd y cynllun \u2018Camu Fyny\u2019 yn helpu i ddatblygu eich gyrfa?"}, {"text_idx": "#000017", "text": "Mae wedi fy nhaflu i ddylunio mwy o wisgoedd. Rwy\u2019n gobeithio y bydd yn fy helpu i ddod yn fwy creadigol. Rydw i wedi cynorthwyo digon o ddylunwyr yn y theatr i fod yn synhwyrol felly rydw i\u2019n defnyddio\u2019r profiad hwnnw i\u2019m helpu gyda\u2019r cynllun. Doeddwn i ddim wedi clywed am y cynllun Camu Fyny nes i mi gyfweld ar gyfer Swydd Iau y llynedd ond dywedwyd wrthyf fod gen i ormod o brofiad mewn gwisg theatr ond, dim yn y byd teledu. Fe wnes i gysylltu a\u0302\u2019r BBC eto i ddweud y byddwn i\u2019n gadael Llundain i symud yn o\u0302l i Gymru a fy mod i\u2019n wirioneddol awyddus i ddechrau gweithio ar set, dyma\u2019r tro cyntaf i mi glywed am Camu Fyny, felly es i amdani. Dywedwyd wrthyf ei bod yn dda iawn dod o hyd i Gymraes sydd eisiau gweithio nol yng Nghymru felly mae hynny wedi bod yn dda i glywed."}, {"text_idx": "#000019", "text": "100%! Byddwn yn bendant yn ei argymell. Mae pawb yn yr adran wisgoedd wedi bod yn dweud bod y cynllun yn anhygoel. . Mae\u2019n gynllun mor hael, ac mae\u2019n hyfryd gweld sut mae Sgil Cymru yn gwneud eu gorau dros y diwdiant. Mae hefyd yn braf gweld cynllun sydd ar gael yng Nghymru i\u2019r diwdiant yng Nghymru. Diolch! Mae\u2019r cynllun yn anhygoel"}, {"text_idx": "#000020", "text": "Os hoffech chi ddarganfod mwy o wybodaeth am ein cynllun Camu Fyny, cliciwch yma."}, {"text_idx": "#000022", "text": "Mae gan Al dros ugain mlynedd o brofiad fel Golygydd. Dechreuodd e gyda chwmni teledu annibynnol bach ar y pryd o\u2019r enw Boomerang, cyn symud ymlaen i dy\u0302 cyfleuster \u2018Mwnci\u2019 yng Nghaerdydd. Arosodd Al gyda \u2018Mwnci\u2019 drwy eu cyfnod pontio ac ail brandio fel \u2018Gorilla\u2019."}, {"text_idx": "#000023", "text": "O ddydd i ddydd mae Al yn arbenigo mewn golygu off lein, sy\u2019n golygu ei fod e\u2019n derbyn y rushes rhaglen neu ffilm i gyd ac yn torri nhw mewn trefn ddilyniannol ar gais y Cyfarwyddwyr."}, {"text_idx": "#000024", "text": "Yn ystod yr haf 2017, penderfynodd e i fynd yn llawrydd."}, {"text_idx": "#000025", "text": "Fel mae technoleg yn gwella, ac wrth i gyllidebau fynd yn llai, mae\u2019n dod yn amlwg i fi bod yr angen yno i fod gallu aml dasgio a bod yn gallu cynnig amrywiaeth o sgiliau, ac eithrio golygu. Mae cleientiaid yn awr yn disgwyl lefel wahanol o olygydd. Un sydd yn ogystal a\u0302 thorri rhaglen, yn gallu graddio, torri ar-lein a hyd yn oed gwneud FX arbennig ar wahanol lwyfannau a meddalwedd. Dyma\u2019r rheswm y gwnes i gais am raglen \u2018Camu fyny\u2019 er mwyn imi allu gwella fy hun, ac ail-addysgu drwy gyrsiau a fydd yn helpu fi i uwchraddio fy ngwasanaeth."}, {"text_idx": "#000027", "text": "Fel rhan o\u2019i rhaglen Camu Fyny roedd Tara yn camu fyny o fod yn Olygydd Final Cut Pro i fod yn Olygydd Avid trwy fynychu amryw o gyrsiau. Trwy weithio fel Golygydd Llawrydd dros y blynyddoedd diwethaf mae Tara wedi sylwi bod Avid yw safon y diwydiant a bod angen iddi ei ddysgu."}, {"text_idx": "#000028", "text": "Roeddwn i\u2019n edrych am hyfforddiant roedd yn medru camu fi fyny o fod yn hyfforddai i ro\u0302l uwch fel Golygydd Avid Ardystiedig. Roeddwn i am ehangu ar fy sgiliau i fod yn fwy cymwys ac i fedru cael rhagor o brofiad a chyfleoedd i fod yn Olygydd yn y diwydiant drama yng Nghymru."}, {"text_idx": "#000030", "text": "Dechreuodd Tara yn y diwydiant fel Hyfforddai Marchnata gyda BBC Cymru Wales nol yn 2009. Trwy ei chyfnod yn y BBC cafodd Tara amryw o brofiadau o fewn y broses gynhyrchu gan gynnwys gweithio fel Rhedwr ar \u2018Doctor Who Proms\u2019, cysgodi\u2019r Arolygydd Sgript ar Pobol y Cwm a\u2019r siawns i eistedd mewn ar Olygiad Ar-lein. Yn dilyn y profiad yma sylweddolodd Tara bod hi am fod yn Olygydd go iawn a wnaeth hi sefydlu ei hun fel Cynhyrchydd/ Golygydd Llawrydd yn 2011."}, {"text_idx": "#000031", "text": "Yn ogystal a\u0302 gweithio fel Cynhyrchydd/ Golygydd Llawrydd mae Tara wedi gweithio fel rhan o\u2019r ti\u0302m cynhyrchu ar amryw o raglenni teledu gan gynnwys \u2018The Only Way is Essex\u2019 a \u2018Celebs Go Dating\u2019."}, {"text_idx": "#000032", "text": "Wrth weithio ar y cynyrchiadau yma cefais i\u2019r siawns i ddysgu mwy am y broses cynhyrchu. Mae hyn yn bwysig i fi fel Golygydd, i weld sut fedrai helpu\u2019r proses o\u0302l gynhyrchu."}, {"text_idx": "#000033", "text": "Mae Sgil Cymru wedi cynorthwyo degau o bobl i wella eu sgiliau Movie Magic Scheduling and Movie Magic Budgeting; o\u2019r rheiny gyda mymryn bach o ymwyddyddiaeth o\u2019r pecynnau, i\u2019r rheiny oedd angen dipyn bach o ymarfer wedi anghofio\u2019r pecynnau dros amser."}, {"text_idx": "#000035", "text": "Mae Shelley yn actores a chyfarwyddwraig lwyddiannus sydd wedi gweithio yn y meysydd ffilm, teledu, llwyfan a radio. Mae Keeping Faith, 35 Diwrnod, Casualty, Gwaith Cartref a\u2019r Gwyll ymhlith ei chredydau actio eang."}, {"text_idx": "#000036", "text": "\u201cWedi meithrin amryw sgiliau yn fy ngyrfa actio a chyfarwyddo, roeddwn yn awyddus i weld os oedd modd defnyddio\u2019r un sgiliau mewn swyddi eraill o fewn y diwydiant. Roedd cymryd rhan mewn cwrs Cydlynydd Cynhyrchu a dysgu sut i ddefnyddio Movie Magic yn rhan bwysig o\u2019r broses hon, fydd yn fy ngalluogi i fynd i gyfeiriad gwahanol gyda fy ngyrfa yn y dyfodol."}, {"text_idx": "#000037", "text": "Mae\u2019r cyfle i fod yn rhan o Camu Fyny wedi agor fy llygaid i\u2019r posibiliadau, ac yn golygu bydda i yn gallu cymryd rhai llwybrau nad oeddwn wedi meddwl eu dilyn o\u2019r blaen.\u201d"}, {"text_idx": "#000040", "text": "\u201cYn ystod y cyfnod hwn, datblygais ddealltwriaeth o\u2019r adran oleuo a beth sy\u2019n digwydd o ddydd i ddydd ar yr ochr ffilmio a goleuo mewn gwahanol fathau o gynhyrchiadau a rhaglenni teledu\u201d"}, {"text_idx": "#000041", "text": "Bu Kevin yn rhedeg ei gwmni gosod a phrofi trydanol ers chwe blynedd ac roedd yn gweld rhaglen Camu Fyny fel cyfle i ymestyn ei sgiliau technegol, gan alluogi iddo weithio fel Trydanwr Cynhyrchu ar gynhyrchiadau teledu blaenllaw."}, {"text_idx": "#000042", "text": "Ers cwblhau ei leoliad gwaith, mae Kevin wedi cael gwaith fel Trydanwr Goleuo llawrydd, sef ei nod wrth gymryd rhan yn rhaglen Camu Fyny."}, {"text_idx": "#000043", "text": "\u201cDwi\u2019n cadw fy nghwmni fy hun i fynd, fel bod gen i ddigon i\u2019w wneud pan mae\u2019r gwaithllawrydd yn dawel, ond hyd yn hyn eleni, dwi wedi bod yn gweithio\u2019n rheolaidd yn fy ro\u0302l newydd\u201d"}, {"text_idx": "#000044", "text": "Mae prentis Camu Fyny 2019, Gareth Mabey, wedi bod yn gweithio fel Golygydd Cynorthwyol yn y maes drama am dros chwe blynedd. Ei nod wrth ymuno a\u0302\u2019r rhaglen oedd cael mwy o brofiad golygyddol, fyddai\u2019n ei alluogi i gymryd y cam nesaf yn ei yrfa."}, {"text_idx": "#000045", "text": "Yn ystod ei leoliad gwaith, bu Gareth yn gweithio ar un o sioeau mwya\u2019 poblogaidd y BBC, Casualty, ymhlith cynyrchiadau eraill."}, {"text_idx": "#000046", "text": "\u201cFel Golygydd Cynorthwyol yn y maes drama, mae\u2019r gwaith yn amrywio o ddydd i ddydd, yn ddibynnol ar y cynhyrchiad ond fel rheol mae\u2019n dechrau\u2019n gynnar gyda MFXs a rushes sain o\u2019r diwrnod ffilmio blaenorol. Mi fyddai\u2019n prosesu\u2019r rhain, eu labelu a\u2019u trefnu cyn eu trosglwyddo i\u2019r golygydd. Yna, bydd rushes y diwrnod cynt yn cael eu gwylio gan y ti\u0302m. Unwaith i\u2019r rushes gael eu prosesu, mi fyddai\u2019n eu rhoi at ei gilydd, adeiladu dyluniad sain dros dro, neu ychwanegu vfx dros dro, beth bynnag fydd ei angen\u201d"}, {"text_idx": "#000047", "text": "Mae Gareth wedi gweithio ar ystod o sioeau rhwydwaith y BBC, gan gynnwys Sherlock, Peaky Blinders a Kiri ac ar hyn o bryd mae\u2019n gweithio ar Gangs of London ar gyfer Sky Atlantic/HBO. Nod Gareth wrth ddod yn brentis Camu Fyny oedd datblygu ei sgiliau golygyddol, fel ei fod yn gallu camu fyny o\u2019i waith fel Golygydd Cynorthwyol, i fod yn Olygydd \u2013 sef ro\u0302l fwy greadigol."}, {"text_idx": "#000048", "text": "\u201cRoedd gweithio gyda golygyddion ar gyfres ddrama hirdymor, nid yn unig wedi rhoi dealltwriaeth bellach i fi ond hefyd wedi fy ngalluogi i ddatblygu fy sgiliau golygu a chael mewnbwn gwerthfawr. Bydd hyn i gyd yn help mawr i mi wrth i fi symud \u2018mlaen i gyflawni fy nod\u201d"}, {"text_idx": "#000050", "text": "Dechreuodd Jess ei gyrfa yn yr Adran Wisgoedd trwy gwblhau gradd Lluniad Gwisgoedd. Yn ystod ei hamser yn y Brifysgol, cafodd Jess y cyfle i gwrdd a\u0302 phobl oedd yn gweithio o fewn y diwydiant, a gwariodd ei Haf yn gweithio ar amryw o gynyrchiadau fel profiad gwaith."}, {"text_idx": "#000051", "text": "Ar o\u0302l gweithio fel person Gwisgoedd wrth-law am flynyddoedd, teimlodd Jess, a\u2019i phenaethiaid adran, ei bod hi\u2019n amser i \u2018gamu fyny\u2019."}, {"text_idx": "#000052", "text": "Tra o dan y faner Camu Fyny, gweithioedd Jess fel Goruchwyliwr Gwisgoedd ar y rhaglen Jamie Johnson ar CBBC. Dyma\u2019r tro cyntaf i Jess weithio fel Goruchwyliwr Gwisgoedd, a diolch i Gamu Fyny, mae hi wedi gallu cymryd yr amser i gysgodi Goruchwylwyr Gwisgoedd eraill er mwyn sicrhau ei bod hi\u2019n dysgu\u2019r swydd yn llawn."}, {"text_idx": "#000053", "text": "O ddydd i ddydd, cyfrifoldeb Jess oedd i sicrhau bod y gwisgoedd i gyd yn barod ar gyfer yr artistiaid ac yn barod ar gyfer diwrnod o ffilmio. Mi oedd Jess yn sicrhau bod pawb gyda phopeth maen nhw angen ar gyfer y set. ac wedi\u2019r ffilmio orffen am y diwrnod, mi oedd Jess yn treulio\u2019i amser yn paratoi gwisgoedd ar gyfer y diwrnod nesaf."}, {"text_idx": "#000054", "text": "Mae ffilmio Jamie Johnson wedi dod i ben nawr ac mae Jess \u2018di gael cynnig, ac wedi derbyn, cytundeb fel Goruchwyliwr Gwisgoedd ar Casualty."}, {"text_idx": "#000057", "text": "Yn dilyn yr angen a arweinir gan y diwydiant a amlygwyd gan Sgrin Cymru/ Llywodraeth Cymru, recriwtiodd Sgil Cymru 4 o drydanwyr domestig a masnachol profiadol i gamu ymlaen yn eu gyrfa trwy ennill profiad fel Trydanwr yn y diwydiant teledu."}, {"text_idx": "#000058", "text": "Fel rhan o\u2019u rhaglen Camu Fyny roedd yr hyfforddeion yn gweithio ar gynyrchiadau drama BBC Cymru Wales a Stiwdio Blaidd Cymru. Yn ogystal a\u0302 hyn roedd yr hyfforddeion yn mynychu amryw o weithdai er mwyn paratoi am fywyd ar set. Roedd y gweithdai yma yn cynnwys ymwybyddiaeth cit y diwydiant ac iechyd a diogelwch ar set. Hefyd mynychodd yr hyfforddeion gweithdy undydd lle wnaethon nhw greu CV i\u2019r diwydiant cyfryngau."}, {"text_idx": "#000059", "text": "Mae gan Craig dros 20 mlynedd o brofiad yn y sector peirianneg a gosod trydanol. Mae ei brofiad yn cynnwys gweithio mewn amgylcheddau diwydiannol masnachol ar raddfa fawr. Ers 2015 mae Craig wedi bod yn hunangyflogedig, gan weithio gyda gwahanol gontractwyr ar nifer o ddatblygiadau ledled y DU."}, {"text_idx": "#000060", "text": "Mae John wedi bod yn gweithio fel trydanydd domestig, masnachol a diwydiannol am nifer o flynyddoedd. Mae ei waith yn cynnwys gosod systemau goleuadau argyfwng, ffitiadau a chyflwyniadau siop, yn ogystal ag arolygu a phrofi gwahanol systemau trydanol."}, {"text_idx": "#000061", "text": "Mae gan Richard dros 10 mlynedd o brofiad yn y diwydiant trydanol. Ar o\u0302l cwblhau prentisiaeth gydag AG Leers, fe ddringodd i fyny\u2019r ysgol i swyddi uwch ac yn ddiweddar mae Richard wedi gorffen gweithio fel Goruchwyliwr Trydanol gyda Solex Electrical. Bellach mae\u2019n rhedeg ei gwmni ei hun sy\u2019n arbenigo mewn gwaith domestig a masnachol yn ogystal a\u0302 gosod CCTV a larymau diogelwch."}, {"text_idx": "#000062", "text": "Mae Simon yn drydanwr cymwys gyda thros 10 mlynedd o brofiad yn y diwydiant. Yn ystod ei amser fel Trydanwr mae Simon wedi perchen ei fusnes trydanol ei hun yn ogystal a\u0302 bod yn bartner ar y cyd mewn cwmni gosod Solar PV. Ynghyd a\u0302\u2019i fusnes ei hun, mae\u2019n gweithio fel Is-gontractwr Trydanol ar gyfer MIC Ltd."}, {"text_idx": "#000064", "text": "Yn 2012 dechreuodd Howard ei yrfa trwy weithio i dy\u0302 rhentu camerau lle cafodd y cyfle i afael ar amrywiaeth o offer camera. Yn dilyn hyn symudodd i fod yn llawrydd trwy weithio yn yr adran camera ar amryw o gynyrchiadau drama Cymraeg."}, {"text_idx": "#000065", "text": "Mae\u2019n daith hir trwy geisio dysgu\u2019r holl offer wahanol a sut i gael y gorau allan o\u2019r offer ar gyfer y cynhyrchiad."}, {"text_idx": "#000066", "text": "Swydd Howard o fewn yr adran camera ydy Cynorthwy-ydd Camera. O ddydd i ddydd mae ei waith yn amrywio, yn dibynnu ar y cynhyrchiad."}, {"text_idx": "#000067", "text": "Gall fy ngwaith o ddydd i ddydd amrywio yn dibynnu ar y cynhyrchiad, ond mae\u2019r cyfrifoldebau craidd yn cynnwys sicrhau bod y camera wedi cael ei lwytho (gyda cherdyn cof) ac yn barod i saethu. Er mwyn gwneud hyn mae yna nifer o ffactorau sydd angen eu hystyried gan gynnwys: sicrhau bod yr holl git yn cael eu rheoli\u2019n gywir ac mae gennym y pethau sydd eu hangen arnom ar gyfer y siot neu\u2019r olygfa. Mae yna amryw o bethau sy\u2019n gallu arafu cynhyrchiad felly mae angen ragweld rhain er mwyn eu hosgoi. Er enghraifft, gall symud o leoliad allanol oer i leoliad mewnol cynnes achosi lensys i ymgolli a\u0302 chyddwyso. Mae\u2019n bwysig meddwl ymlaen a mynd a\u0302\u2019r lensys i\u2019r lleoliad i gynhesu cyn i\u2019r saethu ddechrau."}, {"text_idx": "#000068", "text": "Dim ond un enghraifft yw hynny, ond mae yna amryw o sefyllfaoedd all godi. Fy nghyfrifoldeb yw gweithio gyda\u2019r Ysgogwr Ffocws (Cynorthwy-ydd Camera 1af) i sicrhau gweithrediad llyfn y camera."}, {"text_idx": "#000069", "text": "Trwy cymryd rhan mewn Camu Fyny symydodd Howard i weithio ar raglennu teledu o safon uchel yng Nghymru."}, {"text_idx": "#000072", "text": "Ers gorffen ei brentisiaeth mae Ben wedi gweithio o fewn yr adran gynhyrchu ar raglenni yn cynnwys \u2018Doctor Who\u2019, \u2018Casualty\u2019 a \u2018Pobol y Cwm\u2019. Hefyd, fe weithiodd Ben ar ffilm nodwedd o\u2019r enw \u2018The Dark Outside\u2019 fel Cynorthwyydd Lleoliadau."}, {"text_idx": "#000073", "text": "Gyda\u2019r ffilm yn gorffen roedd Ben yn edrych am ei her nesaf ac fe benderfynodd ymgeisio am y rhaglen Camu Fyny."}, {"text_idx": "#000074", "text": "Fel rhan o\u2019i raglen camodd Ben i fyny o fewn yr adran gynhyrchu ar \u2018Pobol y Cwm\u2019."}, {"text_idx": "#000075", "text": "Roedd y rhaglen Camu Fyny yn fy ngalluogi i symud ymlaen yn fy ngyrfa trwy roi\u2019r cyfle i fi fod mewn ro\u0302l uwch lle roeddwn i\u2019n gallu dysgu sgiliau newydd a chael profiad ymarferol wrth wneud y swydd mewn ffordd broffesiynol."}, {"text_idx": "#000077", "text": "Daeth Ben atom fel Prentis yn yr adran gynhyrchu cwpwl o flynyddoedd yn o\u0302l. Roedd yn amlwg isio dysgu a thyfu yn broffesiynol ac am wneud yn fawr o\u2019i amser yma ym Mhorth y Rhath. Wnaethon ni ei groesawu yn o\u0302l trwy gymryd rhan yn y rhaglen Camu Fyny wedi iddo brofi ei hun mewn amryw o swyddi yn yr adran gynhyrchu i gwmni\u0308au annibynnol yn ogystal a\u0302\u2019r BBC. Mae medru bod yn gymorth i bobl ifanc addawol fel Ben yn fraint, ac mae gallu cydweithio gyda Sgil Cymru i\u2019r perwyl hwn yn bleser. Y gobaith yw y gallwn adeiladu ar y profiad yma i gynorthwyo mwy o bobl ifanc i symud ymlaen yn eu gyrfa."}]